জোকো উইদোদো
২০১৪ খ্রিষ্টাব্দের ১৪ মার্চ ইন্দোনেশিয়ার রাষ্ট্রপতি নির্বাচনের প্রার্থী হিসেবে তার দলের তরফ থেকে তার নাম ঘোষিত হয়। সে বছরের ৯ জুলাই নির্বাচন অনুষ্ঠিত হয়। ফলাফল নিয়ে কিছু বিতর্কের পর ২২ জুলাই নির্বাচিত রাষ্ট্রপতি হিসেবে তার নাম ঘোষিত হয়। ইতিপূর্বে তার প্রতিপক্ষ প্রাবুয়ু সুবিয়ান্তো জুজুহাদিকুসুমুর বিপক্ষে ৫৩% এর বেশি ভোট পাওয়ায় তিনি ইন্দোনেশিয়ার নির্বাচন কমিশন কর্তৃক বিজয়ী ঘোষিত হয়েছিলেন। গণনা শেষ হওয়ার পূর্বে সুবিয়ান্তো প্রশ্ন তোলেন এবং নির্বাচন থেকে সরে দাঁড়ান।
আলজেরিয়া-ইন্দোনেশিয়া সম্পর্ক
আলজেরিয়ার স্বাধীনতা সংগ্রামে ইন্দোনেশিয়া সক্রিয়ভাবে সমর্থন জুগিয়েছিল। এর জন্য ইন্দোনেশিয়া "কমিটি অব সাপোর্টিং ইন্ডিপেন্ডেন্স স্ট্রাগল অব নর্থ আফ্রিকান কান্ট্রিজ" নামে একটি কমিটি গঠন করে যার প্রধান ছিলেন ইন্দোনেশিয়ার তৎকালীন প্রধানমন্ত্রী মোহাম্মদ নাতসির। এই কমিটি গঠন করা হয় ১৯৫১ সালে।